EkBass/fiwiki-20250220-pages-articles huggingface dataset:
Diarra (Malin kunta)

Diarra on maalaiskunta ja sen keskuskylä Kayesin alueen Nioron piirissä Malissa. Se sijaitsee 55 kilometriä Niorosta itään. Kunnassa on 7 100 ja kylässä 2 600 asukasta (vuonna 2009). Diarran kunta rajoittuu etelässä Nioron piirin Baniéré Korén ja Troungoumbén, lännessä Yérérén, pohjoisessa Goguin ja idässä Koulikoron alueen Naran piirin Dogofryn kuntiin. Maisemaa leimaavat hiekkaiset tasangot. Pysyviä vesistöjä ei ole. Seutu kuuluu Sahelin vyöhykkeeseen. Luonnonvarainen kasvillisuus on pensassavannia. Kuntaan kuuluu kahdeksan kylää. Asukkaat ovat etupäässä soninkeja ja fulbeja. Vallitseva uskonto on islam. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, durra, lehmänpapu, maapähkinä ja maapapu. Tuotantoeläimiä ovat naudat, lampaat, vuohet, aasit ja hevoset. Diarrassa pidetään viikoittaiset markkinat. Palveluihin kuuluvat koulut ja terveyskeskus. Vesihuolto kattaa 85 prosenttia tarpeesta. ==Lähteet== Luokka:Malin kunnat Luokka:Nioron piiri
Namibian kielet

Namibian kielellinen diversiteetti on melko suuri huolimatta maan pienestä väkiluvusta: Ethnologuen mukaan maassa, jonka asukasluku on noin 2,63 miljoonaa, puhutaan 28 kieltä. Nämä kielet kuuluvat indoeurooppalaisiin kieliin sekä bantu- ja khoisankieliin. == Englannin kieli == Namibian perustuslain mukaan englanti on maan ainoa virallinen kieli. Englannin asema vahvistui ensimmäisen maailmansodan jälkeen, kun Saksa menetti entisen siirtomaansa Kansainliiton päätöksellä Etelä-Afrikalle. Nykyään englanti on hallinnon sekä korkeakoulutuksen kieli.. == Afrikaans ja saksa == Ennen Namibian itsenäistymistä, maan ollessa osa Etelä-Afrikkaa, afrikaans ja saksa olivat englannin rinnalla ainoat viralliset kielet. Maan itsenäistymisen jälkeen 1990-luvulla vain englanti säilytti asemansa. Nykyään Namibian valkoisesta väestöstä 60 % puhuu afrikaansia ja 32 % saksaa.. Saksaa opetetaan edelleen monissa kouluissa ja se on etenkin vientiteollisuuden kannalta tärkeä kieli. Lisäksi Namibiassa tuotetaan saksankielistä mediaa kuten Allgemeine Zeitung -sanomalehti.. Namibian yleisradioyhtiöllä on ollut saksankielinen radiokanava (Funkhaus FM) vuodesta 1979 lähtien. Paikallinen saksan murre on nimeltään namibiansaksa tai Namsläng. == Kotoperäiset kielet == Namibian kotoperäiset kielet kuuluvat joko khoisan- tai bantukieliin. Perustuslaki takaa oikeuden käyttää englannin lisäksi muita kieliä koulujen opetuskielenä niin yksityisissä kuin valtion tukemissa kouluissa. Vuoden 2011 väestönlaskennan perusteella maan puhutuimmat kotikielet olivat (puhujamäärä kotitalouksien perusteella): Kieli Kotitalouksien määrä Puhujien osuus (%) Oshiwambo 227 103 48,9 Nama 52 450 11,3 Afrikaans 48 238 10,4 Herero 40 000 8,6 Kwangali 39 566 8,5 Lozi (ns. Caprivikielet) 22 484 4,8 Englanti 15 912 3,4 Saksa 4 359 0,9 Muut khoisankielet 3 745 0,8 Setswana 1 328 0,3 Muut eurooppalaiset kielet 3 306 0,7 Muut afrikkalaiset kielet 5 795 1,3 Aasialaiset kielet 461 0,1 Ei tietoa 92 0,0 Yhteensä 464 839 100 == Lähteet == *
Adolf Ferdinand von Konow

Adolf Ferdinand von Konow (9. kesäkuuta 1868 – 6. lokakuuta 1930 Turku) oli suomalainen maanviljelijä ja valtiopäivämies. Von Konowin vanhemmat olivat eversti Johan Emil von Konow ja Hilda Charlotta Amalia Tudeer. Opettaja, tietokirjailija Walter von Konow oli hänen veljensä. Adolf Ferdinand von Konow valmistui agronomiksi ja otti suvun omistaman Lahisten kartanon hoitaakseen, kun hänen isänsä siitä luopui. Hän oli naimisissa Adla Hornborgin kanssa (k. 1930), heillä oli kaksi poikaa ja kaksi tytärtä. Von Konow oli aatelissäädyssä edustaja 1897 ja 1905–1906.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. == Lähteet == Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka: Vuonna 1868 syntyneet Luokka: Vuonna 1930 kuolleet
Soma Rytkönen

Soma Rytkönen (s. n. 1955) on suomalainen kirjailija, toimittaja ja kääntäjä, koulutukseltaan filosofian maisteri. Hän on suomentanut italialaista kirjallisuutta.Rytkönen, Soma, Kirjasampo, viitattu 17.5.2021Italiano da Sballo, Instituto italiano di Cultura Rytkönen on työskennellyt useissa lehdissä ja uutistoimistoissa sekä Yhdistyneiden kansakuntien kehitysjoukkojen toimistossa Zimbabwessa ja Sambian naisjärjestöjen kattojärjestössä NGOCC:ssa.Puu- ja erityisalojen liitto Hän työskenteli vuonna 1983 Näköpiiri- lehden päätoimittajana. ==Teokset== * Se kerrottiin nuotiolla: elämää zimbabwelaisessa kylässä, Tammi 2000 ISBN 951-31-1772-3 ==Lähteet== Luokka:Suomalaiset kirjailijat Luokka:Suomentajat Luokka:1950-luvulla syntyneet Luokka:Elävät henkilöt
Sveitsin evankelinen kansanpuolue

Sveitsin evankelinen kansanpuolue (saks. Evangelische Volkspartei der Schweiz, ransk. Parti évangelique suisse, ita. Partito Evangelico Svizzero, rm. Partida evangelica da la Svizra) on protestanttinen kristillisdemokraattinen puolue Sveitsissä. Puolueella on tällä hetkellä 3 edustajaa Sveitsin kansallisneuvostossa. Puolue perustettiin 10. toukokuuta 1919 ja puolueesta käytetään lyhennettä EVP. EVP on konservatiivinen eutanasian, abortin, rekisteröityjen parisuhteiden ja muiden tyypillisesti kristittyjen asioiden suhteen. == Vaalihistoria == === Sveitsin liittokokous === Vaalit Äänet Kannatus Paikat +/– 1919 6 031 0,81 Uusi 1922 6 036 0,86 0 1925 6 888 0,93 0 1928 5 618 0,70 0 1931 8 454 0,98 0 1935 6 780 0,74 0 1939 5 726 0,93 1 1943 3 627 0,41 1 1947 9 072 0,94 0 1951 9 559 0,99 0 1955 10 581 1,08 0 1959 14 038 1,43 1 1963 15 690 1,63 0 1967 15 728 1,58 1 1971 42 778 2,15 0 1975 37 959 1,97 0 1979 40 744 2,22 0 1983 40 837 2,08 0 1987 37 265 1,93 0 1991 38 681 1,89 0 1995 34 071 1,79 1 1999 35 679 1,83 1 2003 47 838 2,28 0 2007 56 361 2,42 1 2011 48 789 2,00 0 2015 47 355 1,90 0 2019 50 317 2,08 1 2023 49 828 1,95 1 == Lähteet == Evankelinen kansanpuolue Luokka:Kristillisdemokraattiset puolueet Luokka:Euroopan kristillinen poliittinen liike
Tesväri

Tesväri on humuspitoinen metsäjärvi Lohjan länsiosassa läntisellä Uudellamaalla. Sen pinta-ala on 31,4 hehtaaria. Etäisyys Lohjan keskustasta on 22 kilometriä länteen.Tesväri. Järviwiki. Viitattu 6.5.2021. == Maantiede == Tesväri on rannoiltaan varsin mutkitteleva. Järvi on saareton, rannoilla on jonkin verran asutusta. Reitti järven luoteisosan Lamminperänlahdelta järven kaakkoiskolkkaan on noin puolitoista kilometriä. Tesväriä erottaa sen itäpuolisesta Puujärvestä kapeimmillaan 30 metriä leveä kannas. Tesvärin kaakkoiskolkasta virtaa kapea salmi Puujärveen, jonka korkeustaso on kymmenen senttimetriä Tesväriä alempi. Tesväriin virtaa oja pohjoisesta Kolmjärvestä. Tesvärin länsipuolella sijaitsee Fiskarsinjoen alueeseen kuuluvat Pirunlinnan Suonia ja Lauklampi. Tesvärin ja Lauklammen välissä sijaitsee Herniemenkallion luonnonsuojelualue (85 metriä mpy). Maa- ja metsätalous sekä asutus hajakuormittavat Tesväriä, jonka ekologinen tila on hyvä. Vesi on ruskeaa, mutta kirkasta. Tesväri (23.023.1.005) kuuluu Puujärven valuma-alueeseen (23.023), joka on kolmannen jakovaiheen vesistö Karjaanjoen päävesistössä (23). Toinen jakovaihe on Lohjanjärven alue (23.02). Tesväri on Puujärven alueen toiseksi laajin vakavesi, ero laajimpaan eli Puujärveen on kuitenkin huomattavan suuri.Puujärven valuma-alue (23.023). Järviwiki. Viitattu 6.5.2021. == Lähteet == Luokka:Lohjan järvet Luokka:Karjaanjoen vesistö
Abdul Rashid (maahockeypelaaja, 1947)

Abdul Rashid (3. maaliskuuta 1947 Bannu, Brittiläinen Intia – 4. marraskuuta 2020 Islamabad) oli pakistanilainen maahockeypelaaja ja -valmentaja, olympiavoittaja ja maailmanmestari. Rashid voitti Pakistanin miesten maajoukkueessa olympiakultaa Méxicossa 1968, olympiahopeaa Münchenissä 1972 ja olympiapronssia Montréalissa 1976. Hän voitti myös maailmanmestaruuden vuonna 1971 ja Aasian kisojen kultamitalin vuosina 1970 ja 1974. Pelaajauransa jälkeen Rashid toimi valmentajana johtaen Pakistanin miesten maajoukkueen maailmanmestaruuteen vuonna 1994. Rashidin veli Abdul Hamid oli myös maahockeyn olympiavoittaja. Rashid kuoli Islamabadissa 73-vuotiaana 4. marraskuuta 2020.https://nation.com.pk/04-Nov-2020/hockey-legend-rasheed- junior-passes-awayOlympedia.org == Lähteet == * === Viitteet === Luokka:Pakistanilaiset maahockeypelaajat Luokka:Pakistanilaiset olympiavoittajat Luokka:Maahockeyvalmentajat Luokka:Vuonna 1947 syntyneet Luokka:Vuonna 2020 kuolleet
Keritty

Keritty on järvi Lopen länsiosassa eteläisessä Kanta-Hämeessä. Se on Karjaanjoen vesistön latvavesiä, järven pinta-ala on 5,5 neliökilometriä. Etäisyys Lopen kirkonkylästä on 17 kilometriä länsilounaaseen ja Hämeenlinnasta 38 kilometriä lounaaseen.Keritty. Järviwiki. Viitattu 7.5.2021. == Maantiede == Kerityn särmikkään rantaviivan pituus on 38 802 metriä. Pääaltaasta kaakkoon työntyy Mutinperä-niminen pitkä lahti, myös koillisessa on muusta järvestä selkeästi erottuva vesialue. Kerityssä on 50 saarta, joista kaksi on yli hehtaarin laajuisia ja kahdeksantoista alle aarin laajuisia. Selkeästi laajin on noin 20-hehtaarinen Karhunsaari. Järven koillisosassa sijaitsee runsaan hehtaarin laajuinen Toivakkaansaari. Mutinperässä sijaitsee Etummainensaari, Takimmainensaari, Lintusaaret ja lukuisia luotoja. Kerityn rannat ovat enimmäkseen metsämaata ja suota, itärannalla on haja-asutusta. Järven ympärillä on useita pieniä vakavesiä, lähimpänä Kivisammaljärvi luoteessa ja Tervalammi etelässä. Keritty on lievästi rehevä ja varsin kirkasvetinen, humusta on runsaasti. Järven vesitilavuus on 23,2 miljoonaa kuutiometriä. Kerityn syvin kohta sijaitsee järven keskiosassa. Kerityn koillisrannalta virtaa laskuoja Myllylammin (119,4 metriä mpy) kautta itään Puneliaan, jonka korkeustaso on noin kolmetoista metriä Kerittyä alempi. Kerityn ja Punelian etäisyys on noin kolme kilometriä. Keritty (23.054.1.001) kuuluu Kerityn valuma-alueeseen (23.054), joka on kolmannen jakovaiheen vesistö Karjaanjoen vesistössä (23). Toinen jakovaihe on Puneliajärven alue (23.05), joka on Karjaanjoen vesistön pohjoisin alue. Kerityn valuma-alueen toiseksi laajin järvi, Kivijärvi, sijaitsee Kerityn länsipuolella ja kolmanneksi laajin järvi, Sääksjärvi, eteläpuolella.Kerityn valuma-alue (23.054). Järviwiki. Viitattu 7.5.2021. == Lähteet == Luokka:Lopen järvet Luokka:Karjaanjoen vesistö
Abdul Rashid

Abdul Rashid -nimisiä henkilöitä ovat: * Abdul Rashid (maahockeypelaaja, 1922), pakistanilainen maahockeypelaaja ja olympiavoittaja * Abdul Rashid (maahockeypelaaja, 1941), pakistanilainen maahockeypelaaja ja olympiamitalisti * Abdul Rashid (maahockeypelaaja, 1947), pakistanilainen maahockeypelaaja ja -valmentaja, olympiavoittaja * Abdul Rashid (kestävyysjuoksija), pakistanilainen kestävyysjuoksija * Abdul Rashid Dostum, afganistanilainen poliitikko
Kansalaisfoorumi (Venäjä)

Kansalaisfoorumi () on liberaalikonservatiivinen puolue Venäjällä. Puolueen perusti 4. kesäkuuta 2012 liikemies ja vuoden 2012 presidenttiehdokas Mihail Prohorov. Puolue muodostettiin 500 jäsenellä, mikä on lain edellyttämä vähimmäismäärä puolueen rekisteröimiseksi Venäjälle, ja puolue perustettiin alun perin alkumekanismina, jonka kautta riippumattomat ehdokkaat voivat asettua vaaleihin. Kansalaisfoorumin nykyinen puheenjohtaja on vuodesta 2015 alkaen ollut Rifat Šaihutdinov. Vuoden 2016 vaalien jälkeen puolueella on tällä hetkellä yksi edustaja valtioduumassa, Venäjän parlamentin alahuoneessa. == Lähteet == Luokka:Venäjän puolueet
Onkimaanjärvi

Onkimaanjärvi on humusjärvi Karkkilan, Tammelan ja Lopen alueilla Uudenmaan ja Kanta-Hämeen rajalla. Sen pinta-ala on 3,6 neliökilometriä. Etäisyys Karkkilan keskustasta on 13 kilometriä luoteeseen, Tammelasta 23 kilometriä kaakkoon ja Hämeenlinnasta 45 kilometriä lounaaseen.Onkimaanjärvi. Järviwiki. Viitattu 7.5.2021. == Maantiede == Onkimaanjärven pituus kaakosta luoteeseen on 3,2 kilometriä. Suurin osa järvestä sijaitsee Karkkilassa, pohjoisin osa sijaitsee Tammelassa ja itäinen osa Lopella. Saaria on useita: Matinsaari altaan keskivaiheilla, Karhunsaaret itäosassa, sekä Rajasaari ja Kivisaari aivan maakuntarajan tuntumassa. Kolmen kunnan rajat kohtaavat Rajasaaren ja Kivisaaren välissä. Järven keskiosassa sijaitsee Hätäsaari. Osa Onkimaanjärven saarista on vailla virallista nimeä. Onkimaanjärven rantaviiva on varsin epäsäännöllinen. Salmennokan niemi jakaa järven itäosan kahdeksi lahdeksi, joiden pohjukat jakautuvat edelleen pienemmiksi lahdeksi, joista useat on nimetty (Hevosojanlahti, Tukkilahti). Järven keskiosan leveys on noin kaksi kilometriä, joitakin satoja metrejä luoteeseen leveys on enää puolisen kilometriä. Pohjoisessa järvi levenee länsi–itäsuunnassa 2,5 kilometriä leveäksi. Järven luoteiskolkassa on Nummenrannanlahti ja koilliskolkassa Kurkisuonlahti. Onkimaanjärven syvin kohta sijaitsee noin 300 metriä Karhunsaarista länteen. Onkimaanjärven rannoilla on haja-asutusta etenkin Karkkilan ja Lopen alueilla. Järven tuntumassa on useita pienempiä järviä, kuten Ali-Paastonjärvi kaakossa, Vuotinainen etelässä, Ruokjärvi lounaassa ja Löyttyjärvi lännessä. Luoteessa levittäytyy Tervalamminsuo, jonka sisällä on Tervalammi (111,8 metriä mpy), koillisessa on Kurkisuo ja Haarasuo. Onkimaanjärven länsirannan Onkimaa ja Niemenmaa kohoavat yli 140 metriä merenpinnan yläpuolelle, etelärannan Korkeamäki kohoaa niin ikään yli 140 metriä mpy. Pohjoisrannalla sijaitsee Pernunmäki. Onkimaanjärveen virtaa vettä ympäröiviltä suoalueilta, järven eteläkolkasta lähtee laskuoja Heleenlammin (107,8 metriä mpy) kautta Vuotinaiseen, jonka korkeustaso on 3,1 metriä Onkimaanjärveä alempi. Onkimaanjärven kuormitus on kohtalaisen iso, järven ekologinen tila on tyydyttävä, vesitilavuus on 13,2 miljoonaa kuutiometriä. Onkimaanjärvi (23.083.1.001) kuuluu Onkimaanjärven valuma-alueeseen (23.083), joka on kolmannen jakovaiheen vesistö Karjaanjoen vesistössä (23). Toinen jakovaihe on Nuijajoen valuma-alue (23.08). Onkimaanjärven alue sijaitsee Uudenmaan ja Kanta-Hämeen rajaseudulla ja siihen kuuluu kolme vähintään hehtaarin laajuista vakavettä: Onkimaanjärvi, Tervalampi ja Orhilammi. Valuma- alue sijaitsee Karjaanjoen vesistön pohjoisosassa.Onkimaanjärven valuma-alue (23.083). Järviwiki. Viitattu 17.5.2021. == Lähteet == Luokka:Karkkilan järvet Luokka:Lopen järvet Luokka:Tammelan järvet Luokka:Karjaanjoen vesistö
Father of All Motherfuckers

Father of All Motherfuckers on Green Dayn kolmastoista studioalbumi, joka julkaistiin 7. helmikuuta 2020. Albumin on tuottanut Butch Walker, Chris Dugan ja bändi itse. Albumilta on julkaistu neljä singleä; "Father of All...", "Fire, Ready, Aim", "Oh Yeah!" and "Meet Me on the Roof". ==Kappaleet== == Arvostelut == * Soundi: Levyarvio: Kaupallista kapinaa ja isoja iskusäveliä – Green Dayn uusi albumi on lyhyt, mutta täynnä purkkaa ja jytää Viitattu 18.7.2021. == Lähteet == Luokka:Vuoden 2020 albumit Luokka:Green Dayn albumit
Vuotinainen (järvi)

Vuotinainen on karu humusjärvi Karkkilan luoteisosassa luoteisella Uudellamaalla. Sen pinta-ala on 99 hehtaaria. Etäisyys Karkkilan keskustasta on yksitoista kilometriä luoteeseen.Vuotinainen. Järviwiki. Viitattu 7.5.2021. == Maantiede == Vuotinaisen pituus kaakosta luoteeseen on 1,7 kilometriä. Kaupinnokan niemi jakaa altaan eteläiseen ja pohjoiseen osaan, pohjoisosan leveys on 1,3 kilometriä. Vuotinaisen syvin kohta, 14,2 metriä, sijaitsee järven eteläkolkassa. Järven keskivaiheilla on 10,1 metrin syvänne. Saaria on kolme, suurin niistä sijaitsee järven eteläosassa. Vuotinaisen ympäristö on pääosin metsää ja suota. Vuotinaiseen virtaa vettä lännestä Ruokjärvestä, pohjoisesta Onkimaanjärvestä ja idästä Ali-Paastonjärvestä. Vuotinaisen kaakkoisrannalta lähtee laskuoja Nuijajokeen, joka tunnetaan myös Vuotinaistenjokena. Vuotinaisen kaakkoispuolella sijaitsee Valkjärvi, järvien välisen kannaksen leveys on 200–250 metriä. Vuotinaisen rannoilla on jonkin verran pientaloja. Järven kuormitus on vähäistä ja ekologinen tila on hyvä. Vesitilavuus on 3,1 miljoonaa kuutiometriä. Vuotinainen (23.082.1.001) kuuluu Vuotinaisen alueeseen (23.082), joka on kolmannen jakovaiheen vesistö Karjaanjoen vesistössä (23). Toinen jakovaihe on Nuijajoen valuma-alue (23.08). Vuotinaisen alue sijaitsee Uudenmaan ja Kanta-Hämeen rajaseudulla ja siihen kuuluu kahdeksan vähintään hehtaarin laajuista vakavettä, joista Vuotinainen, Ali-Paastonjärvi ja Yli-Paastonjärvi ovat isoimmat. Valuma-alue sijaitsee Karjaanjoen vesistön pohjoisosassa.Vuotinaisen alue (23.082). Järviwiki. Viitattu 7.5.2021. == Lähteet == Luokka:Karkkilan järvet Luokka:Karjaanjoen vesistö
Mark Rypien

Mark Rypien (s. 2. lokakuuta 1962 Calgary, Alberta, KanadaPro Football Reference) on entinen amerikkalaisen jalkapallon pelaaja, pelipaikaltaan pelinrakentaja. Rypien pelasi NFL:ssä vuosina 1987—1997 ja uudelleen vuonna 2001. Hän edusti valtaosan uraansa Washington Redskinsiä. Rypien pelasi yliopistovuosinaan Washingtonin osavaltionyliopiston joukkueessa ja hänet varattiin NFL:ään kuudennella kierroksella. Rypien voitti Super Bowlin kahdesti Redskinsin riveissä (Super Bowl XXII ja Super Bowl XXVI) ja hänet valittiin jälkimmäisellä kerralla ottelun tärkeimmäksi pelaajaksi. Lisäksi hän pelasi kahdesti Pro Bowl -ottelussa. == Lähteet == Luokka:Kanadalaiset amerikkalaisen jalkapallon pelaajat Luokka:Vuonna 1962 syntyneet Luokka:Elävät henkilöt
Vaskijärvi (Karkkila)

Vaskijärvi on matala ja runsashumuksinen järvi Karkkilan koillisosassa luoteisella Uudellamaalla. Sen pinta-ala on 2,5 neliökilometriä. Etäisyys Karkkilan keskustasta on kahdeksan kilometriä itäkoilliseen.Vaskijärvi. Järviwiki. Viitattu 8.5.2021. == Maantiede == Vaskijärven pituus kaakosta luoteeseen on 2,5 kilometriä. Järven itäosassa on kolme saarta, joista laajin on Isosaari. Vaskijärven syvin kohta sijaitsee altaan pohjoisosassa, Isosaaren eteläpuolella järven syvyys on kauttaaltaan alle puolitoista metriä. Järven rannoilla on asutusta, peltoja ja metsää. Vaskijärven kylä sijaitsee järven pohjoispuolella. Vaskijärveen laskee pelto- ja suo-ojia. Järven luoteisrannalta lähtee Vaskijoki länteen. Vaskijärveen kohdistuu mittavaa ulkoista fosforikuormitusta. Järvi on rehevä ja sen ekologinen tila on hyvä. Vesitilavuus on 2,82 miljoonaa kuutiometriä. Vaskijärven läheisyydessä on useita soita. Noin kolme kilometriä luoteeseen levittäytyy Vaskisuo, Vaskijärven ja Keihäsjärven välissä Uudenmaan ja Kanta-Hämeen rajalla sijaitsee Keihässuo. Vaskijärvi (23.056.1.001) kuuluu Vaskijoen valuma- alueeseen (23.056), joka on kolmannen jakovaiheen vesistö Karjaanjoen vesistössä (23). Toinen jakovaihe on Puneliajärven alue (23.05). Vaskijärvi on Vaskijoen alueen ainoa yli hehtaarin laajuinen vakavesi. Valuma-alue sijaitsee Karjaanjoen vesistön koillisosassa.Vaskijoen valuma-alue (23.056). Järviwiki. Viitattu 8.5.2021. Vaskijärvi on pinta-alaltaan Karjaan toiseksi laajin järvi Onkimaanjärven jälkeen. Tilavuudeltaan se on kuitenkin alle puolet Karkkilan Pyhäjärvestä, joka on kolmanneksi laajin. Myös alle neliökilometrin laajuiset Vuotinainen ja Löyttyjärvi Karkkilan luoteisosassa ovat tilavuudeltaan Vaskijärveä suurempia. == Lähteet == Luokka:Karkkilan järvet Luokka:Karjaanjoen vesistö
Haarjärvi

Haarjärvi on humusjärvi Lohjan länsiosassa läntisellä Uudellamaalla. Sen pinta-ala on 27,9 hehtaaria. Etäisyys Lohjan keskustasta on 19 kilometriä luoteeseen.Haarjärvi. Järviwiki. Viitattu 11.5.2021. == Maantiede == Haarjärven etelä–pohjoissuuntainen pituus on kilometrin. Länsi–itäsuuntainen leveys on suurimmillaan puoli kilometriä. Etelässä järvi kapenee Tommanlahdeksi. Järvi on saareton ja sitä reunustaa idässä metsä ja lännessä peltomaa. Rannoilla on useita pientaloja. Haarjärven läheisyydessä sijaitsee useita järviä, kuten Kaitajärvi idässä, Valkjärvi etelässä, Iso Ruokjärvi lounaassa ja Kivimäen Kaita luoteessa. Haarjärveen virtaa laskuoja Valkjärvestä ja Iso Ruokjärvestä, Haarjärven pohjoiskolkasta lähtee Hämjoki kohti Lohjanjärveä. Haarjärven kaloista noin puolet on särkeä, järvessä esiintyy myös haukea, pasuria ja siikaa ja useita muita lajeja. Haarjärvi on rehevä ja sen ekologinen tila on tyydyttävä. Vesitilavuus on 1 169 000 kuutiometriä. Haarjärvi (23.074.1.004) kuuluu Hämjoen valuma-alueeseen (23.074), joka on kolmannen jakovaiheen vesistö Karjaanjoen vesistössä (23). Toinen jakovaihe on Nummenjoen valuma-alue (23.07). Hämjoen alueeseen kuuluu kuusitoista vähintään hehtaarin laajuista vakavettä; niiden nimet ovat varsin epätavallisia, kuten Sevolampi, Kivimäen Kaita, Lihava ja Laiha.Hämjoen valuma-alue (23.074). Järviwiki. Viitattu 11.5.2021. == Lähteet == Luokka:Lohjan järvet Luokka:Karjaanjoen vesistö
Jumalattomat (albumi)

Jumalattomat on Kotiteollisuuden 17. albumi, joka julkaistiin 14. toukokuuta 2021. Albumin työstämisen aikana yhtyeen laulaja-kitaristi Jouni Hynysestä tuntui, ettei hänellä olisi mitään sanottavaa ja hänellä oli usko koetuksella, mutta lopulta sisältököyhyydestä ja epäuskosta tuli albumin kantava sisältö. Albumin tekeminen aloitettiin vuodenvaihteessa 2019-2020 ja työstämistä jatkettiin vuoden 2020 aikana. Albumilta julkaistiin talvella 2021 single "Herttarouva", jolla ylistetään naiseutta. == Kappaleet == Sävellykset ja sovitukset Kotiteollisuus, ellei toisin mainita. Sanoitukset Jouni Hynynen. # Menestys - 4.03 # Kaikki on pyhää - 5.57 # Saatanan työmaa - 5.25 # Herttarouva - 4.27 # Äiti kuolema - 5.54 (säv. Tuomas Holopainen) # Tuoni peiton alla - 5.40 # Verenmaku suussa - 4.34 # Umpimielet - 6.09 # Jumalattomat - 8.14 == Arvostelut == * Imperiumi: 7/10Kotiteollisuus Jumalattomat Viitattu 7.8.2021. * Inferno: Myötähäpeää seuraa arvostus – arviossa Kotiteollisuus Viitattu 4.10.2022. * Soundi: Levyarvio: Bändi kuin oma ekosysteemi – Kotiteollisuuden 17. albumi on jalostettua saunalenkkiä Viitattu 7.8.2021. == Lähteet == == Aiheesta muualla == * https://www.discogs.com/Kotiteollisuus-Jumalattomat/release/18762214 Luokka:Kotiteollisuuden albumit Luokka:Vuoden 2021 albumit
Aigues-Vives

Aigues-Vives voi tarkoittaa seuraavia: == Maantiede == * Aigues-Vives, kunta Ranskassa Ariègen departementissa * Aigues-Vives, kunta Ranskassa Auden departementissa * Aigues-Vives, kunta Ranskassa Gardin departementissa * Aigues-Vives, kunta Ranskassa Hérault’n departementissa
Aigues-Vives (Ariège)

Aigues-Vives on kunta Ranskan eteläosassa Ariègen departementissa Occitanien alueella. Se sijaitsee noin 35 kilometriä Pamiers'n kaupungista kaakkoon. Kunnan nimi "Aqua viva" on mainittu ensimmäisen kerran 1100-luvulla. Nykyisen keskustan kohdalla on sijainnut kirkon ympärillä ollut keskiaikainen kylä. Nykyiselle paikalle kirkko on rakennettu vuonna 1840. Kylän vanhan suihkulähteen paikalle on rakennettu pumppukaivo todennäköisesti 1900-luvun alkupuolella. Tiedosto:Église_d'Aigues-Vives,_Ariège-edit.jpg|Kirkko Tiedosto:Fontaine_d'Aigues-Vives,_Ariège.jpg|Entinen suihkulähde ==Lähteet== ==Aiheesta muualla== Luokka:Ariègen kunnat
Larry McDonald

Lawrence Patton "Larry" McDonald (s. 1. huhtikuuta 1935 Atlanta, Georgia — 1. syyskuuta 1983 Japaninmeri) oli yhdysvaltalainen lääkäri ja poliitikko. Hän edusti Georgiaa Yhdysvaltain edustajainhuonetta vuodesta 1975 aina kuolemaansa 1983 saakka. Lisäksi hän toimi konservatiivisen John Birch Society -järjestön puheenjohtajana. Politiikassa McDonald tuli tunnetuksi konservatiivina ja esimerkiksi New York Times kuvaili häntä vuonna 1983 "kongressin kiistatta konservatiivisimmaksi jäseneksi". McDonald kannatti pakollista asepalvelusta, mutta vastusti näkyvästi homoseksuaalien oikeuksien lisäämistä sekä aselakien kiristämistä. Vuonna 1982 McDonald kieltäytyi äänestämästä oman puolueensa ehdokasta Tip O’Neilliä edustajainhuoneen puhemiehen valintaa koskevassa äänestyksessä, mistä rangaistuksena McDonaldia ei hänen viimeiseksi jääneellä kongressikaudellaan poikkeuksellisesti valittu yhteenkään edustajainhuoneen komiteaan. McDonald menehtyi 1. syyskuuta 1983 ollessaan mukana Korean Airin lennolla 007, jonka Neuvostoliiton ilmavoimat ampui alas Japaninmeren yläpuolella lähellä Sakalininsaarta . == Lähteet == Luokka:Lento- onnettomuudessa kuolleet Luokka:Yhdysvaltalaiset demokraattipoliitikot Luokka:Yhdysvaltain edustajainhuoneen jäsenet Luokka:Vuonna 1935 syntyneet Luokka:Vuonna 1983 kuolleet
Koreanlahti

Koreanlahti tai Länsi-Korean lahti (, ) on Keltaisenmeren koillinen lahti Kiinassa ja Pohjois-Koreassa. Sitä rajoittavat Liaotungin niemimaa ja Pohjois- Korean läntinen rannikko. Koreanlahti on melko matala meri, eikä sen syvyys juurikaan yllä 50 metriä syvemmälle. Sen vuoroveden vaihteluväli on kuitenkin suuri, 6–12 metriä. Lahteen laskevista joista merkittävimmät ovat Pohjois- Korean ja Kiinan rajalla virtaavat Jalu sekä Pohjois-Korean puolella kulkevat Ch’ŏngch’ŏn ja Daedong. Lahdessa on useita saaria ja hiekkasärkkiä. Lahden rannalla on myös merkittäivä satamakaupunkeja. Kiinan puolella Lüshunkou ja Dandong sekä Pohjois-Korean Nampo ja Sinuiju. == Lähteet == Luokka:Tyynenmeren lahdet Luokka:Kiinan maantiede Luokka:Pohjois-Korean maantiede
Sosiaalidemokraatit (Slovenia)

Sosialidemokraatit (sloveeniksi Socialni demokrati, sloveeninkielinen lyhenne, SD) on slovenialainen keskusta-vasemmistolainen puolue, jonka nykyinen puheenjohtaja on Tanja Fajon.http://www.parties-and-elections.eu/slovenia.html Vuosina 1993-2005 puolue tunnettiin nimellä "Yhdistyneiden sosiaalidemokraattien luettelo". Tällä hetkellä puolueella on Slovenian parlamentissa 12 edustajaa ja 2 edustajaa Euroopan parlamentissa. Sosiaalidemokratit ovat Euroopan parlamentin sosialistien ja demokraattien ryhmän jäseniä. == Lähteet == Luokka:Slovenian puolueet Luokka:Sosiaalidemokraattiset puolueet
Swartkrans

Swartkrans on kalkkikiviluola Etelä-Afrikassa Johannesburgin länsipuolella. Se on muiden lähistön luolien kanssa merkittävä varhaisten Homininien fossiilien löytöpaikka. Swartkransista löydettiin ensimmäiset Homo ergaster -lajin jäännökset vuonna 1949. Ronald J. Clarke vahvisti 20 vuotta myöhemmin löydösten kuuluvan ihmisten Homo-sukuun. H. ergaster oli ensimmäinen laji, joka edusti Acheulin kulttuuria. Laji käytti myös tulta, ja Swartkransista on löydetty todisteita varhaisesta tulenkäytöstä. Löytöihin kuuluu eläinten luita, jotka ovat palaneet yli 200 asteen lämpötilassa, mihin luonnollinen pensastopalo ei yllä. Swartkransista on löytynyt kaikkiaan lähes 900 kivi- ja luutyökalua, jotka ovat 1–1,9 miljoonaa vuotta vanhoja. Luola on myös merkittävin lajin Paranthropus robustus löytöpaikka. Swartktrans, Sterkfontein ja Kromdraai valittiin vuonna 1999 Unescon maailmanperintöluetteloon. == Lähteet == == Aiheesta muualla == Luokka:Gautengin maantiede Luokka:Etelä- Afrikan luolat Luokka:Unescon maailmanperintökohteet Etelä-Afrikassa
Uusi Slovenia – Kristillisdemokraatit

Uusi Slovenia - Kristillisdemokraatit (sloveeniksi Nova Slovenija - Krščanski demokrati, NSi) on slovenialainen kristillisdemokraattinen ja konservatiivinen puolue. Vuodesta 2018 lähtien puolueen puheenjohtajana toimii Matej Tonin. Puolue perustettiin 4. elokuuta 2000 yhtenäisen Slovenian kansanpuolueen ja Slovenian kristillisdemokraattien (SLS + SKD) jakautumisen jälkeen. NSi on Euroopan kansanpuolueen (EPP) jäsen. Slovenian parlamenttivaaleissa 2018 puolue sai 7 edustajaa Slovenian parlamenttiin. == Lähteet == Luokka:Euroopan kansanpuolueen jäsenpuolueet Luokka:Slovenian puolueet Luokka:Kristillisdemokraattiset puolueet
Keravan Pesis-Juniorit

Keravan Pesis-Juniorit on vuonna 2002 perustettu keravalainen pesäpallon erikoisseura. == Joukkueet == *Miesten maakuntasarja *Miesten aluesarja *Naisten aluesarja *C-pojat *D-pojat *D-tytöt *E-pojat *F-pojat *F-tytöt == Lähteet == *Seuran kotisivut === Viitteet === Luokka:Pesäpalloseurat Luokka:Vuonna 2002 perustetut urheiluseurat Luokka:Keravalaiset urheiluseurat
Slovenian kansanpuolue

Slovenian kansanpuolue (sloveeniksi Slovenska ljudska stranka, lyh. SLS) on slovenialainen konservatiivinen ja agraarinen puolue.http://www.parties-and- elections.eu/slovenia.html Se perustettiin vuonna 1988 Slovenian talonpoikien liiton nimellä ensimmäiseksi demokraattiseksi poliittiseksi järjestöksi Jugoslaviassa, ja se muutti nimensä Slovenian kansanpuolueeksi vuonna 1992. Puolue yhdistyi 15. huhtikuuta 2000 Slovenian kristillisdemokraatteihin muodostaakseen SLS + SKD Slovenian kansanpuolueen, ja muutti nimensä vuonna 2001 Slovenian kansanpuolueeksi. Puolueella on yksi meppi Euroopan parlamentissa, mutta ei yhtään edustajaa Slovenian parlamentissa. == Lähteet == Luokka:Euroopan kansanpuolueen jäsenpuolueet Luokka:Slovenian puolueet Luokka:Agraaripuolueet
Pang Hak-se

Pang Hak-se (; 1914 Venäjän keisarikunta – 18. heinäkuuta 1992) oli pohjoiskorealainen juristi ja poliitikko.Pang Hak Se: the father of the North Korean secret police NK News Hän oli avainasemassa Pohjois-Korean salaisen poliisin luomisessa ja on ainoa tiedossa oleva luonnollisen kuoleman kohdannut maan salaisen poliisin päällikkö.Kai Myrberg: "Pohjois-Koreassa vain porsaat ovat onnellisia" (2021; s. 123, 155) == Elämä ja ura == Pangista käytettiin venäjänkielistä nimeä Nikolai Ignatjevitš Pan (Николай Игнатьевич Пан). Ristiriitaisia tietoja on esitetty sekä hänen synnyinpaikastaan että opinahjostaan, mutta venäläisten arkistolähteiden perusteella hän valmistui Sverdlovskin lakiyliopistosta Stalinin jo ollessa Neuvostoliitossa lujasti vallankahvassa. Hänet pakkosiirrettiin, mutta hän pääsi palvelemaan Neuvostoliiton salaista poliisia ja työskenteli suuren terrorin aikana tutkijana Qızılordassa. 1940-luvun alkupuolella Pang pääsi Neuvostoliitossa syyttäjän tehtäviin. Kun Korean niemimaa vuonna 1945 jaettiin, hän ei ollut ensimmäisten Pohjois-Koreaan siirrettyjen joukossa vaan hänet lähetettiin sinne koulutettujen korealaisten "Ryhmä 36" -koodinimellä tunnetussa ryhmässä vuonna 1946. Korean niemimaalla Pang sai aseman Neuvostoliiton tilapäisessä hallinnossa ennen kuin aloitti vuonna 1948 toimintansa Pohjois-Korean salaisen poliisin korkeimmassa asemassa. Hän toimi Kim Il-sungin lojaalina apurina 1950–1960-luvuilla suoritetuissa poliittisissa puhdistuksissa. Näiden puhdistusten uhreista merkittävimpiin kuuluivat Pak Hon-yong ja Yi Sung-yop. Laajalti huhuttiin Pangilla olleen osuuden myös Ho Ka-in kuolemassa, vaikka tämä virallisen tiedon mukaan teki itsemurhan 2. heinäkuuta 1953. 1950-luvun loppupuolella Pang teki ilmiantoja Neuvostoliiton suurlähetystöön, mutta sittemmin Neuvostoliiton ja Pohjois-Korean välit heikkenivät. Kaikki kontaktit Neuvostoliiton ja Pohjois-Korean salaisen palvelun välillä katkaistiin, ja Pang otti etäisyyttä kaikkiin muihin neuvostotaustaisiin korealaisiin eikä edes yrittänyt jatkossa vierailla Neuvostoliitossa. 1960-luvulla Pang siirrettiin asemaan Korean työväenpuolueen keskuskomiteassa, jossa hän vastasi tiedustelutyöstä Etelä-Koreassa. Vuonna 1972 hän nousi Pohjois-Korean korkeimman oikeuden johtoon, ja tässä asemassa hän toimi kuolemaansa saakka. Lisäksi hän istui edustajana Korkeimmassa kansanneuvostossa. Rodong Sinmunissa julkaistun kuolinilmoituksen mukaan 78-vuotias Pang kuoli pitkään sairastettuaan. Hän oli ainoa puhdistuksista selvinnyt Pohjois-Korean politiikassa ns. "venäläistä faktiota" edustaneista johtohahmoista. == Yksityiselämä == Pangin isä Ignati oli metsästäjä, ja metsästyksestä tuli myös Pangin harrastus. Pangilla oli vaimo Kwon Yong-hui (venäläiseltä nimeltään Vera Ivanovna Kvon), jonka kanssa hän usein vieraili Neuvostoliitossa 1950-luvulla ennen maiden välien viilenemistä. Neuvostodokumenttien mukaan vaimolla oli kaksi tytärtä ja yksi poika, vaikka dokumenteissa ei suoraan ilmoiteta Pangia näiden isäksi. Pangilla oli asiakirjojen mukaan sisaruksia. == Lähteet == Luokka:Pohjoiskorealaiset poliitikot Luokka:Vuonna 1914 syntyneet Luokka:Vuonna 1992 kuolleet
Slovenian kansallispuolue

Slovenian kansallispuolue (sloveeniksi Slovenska Nacionalna Stranka, SNS) on slovenialainen kansallismielinen ja äärioikeistolainen puolue, jota johtaa Zmago Jelinčič Plemeniti.http://www.parties-and-elections.eu/slovenia.html Puolue tunnetaan EU-kriittisyydestään ja vastustaa Slovenian liittymistä sotilasliitto Natoon. Se vastustaa myös Slovenian toisen maailmansodan tapahtumien historiallista revisionismia ja on jossain määrin myötätuntoinen entiselle Jugoslavian hallitukselle Josip Broz Titolle. == Lähteet == Luokka:Slovenian puolueet Luokka:Oikeistopopulistiset puolueet
Lihankorvike

Lihankorvike eli keinoliha on ruokaa, jonka rakenne ja maku muistuttavat lihaa. Suurin osa lihankorvikkeista on teollisista kasviproteiinikonsentraateista tai -isolaateista valmistettua teksturoitua proteiinia. Teksturointi tapahtuu teollisella suulakepuristimella. Vegaanisia teksturoituja kasviproteiinivalmisteita ovat esimerkiksi soijarouhe, seitan, härkis, nyhtökaura, kaurajauhis ja Impossible Burger. Seitania voi valmistaa myös kotona vehnä- tai gluteenijauhosta. Punahomeesta valmistettu quorn ei ole vegaanista, koska sen raaka-aineisiin kuuluu yleensä jonkin verran kananmunaaRaholan ruokasivusto . Mifu on laktovegetaariseen ruokavalioon kehitetty maidosta valmistettu lihankorvike. Kuumennusta vaille valmiit lihankorvikkeet kuuluvat yleensä ultraprosessoituihin ruokiin. == Kulutus == Lihankorvikkeiden myynti Suomessa vastasi vain 1-2 prosenttia lihan myynnistä vuonna 2017. Lihankorvikkeiden suosio laski vuoden 2023 Isossa-Britanniassa. Suurimmiksi syiksi ilmoitettiin tyytymättömyys lihankorvikkeiden makuun ja niiden sisältämiin lisäaineisiin kuten täyte-, stabilointi- ja säilöntäaineisiin. Monet lihankorvikkeet maksavat lihaa enemmän. == Biologinen hyödynnettävyys == Kasviperäistä proteiinia on nautittava yleensä noin kaksi kertaa enemmän kuin eläinperäistä, jotta elimistö saisi siitä saman määrän valkuaista. Tämä johtuu osin siitä, että kasviproteiini on yleensä aineenvaihdunnallisesti tehottomampaa, koska se ei sisällä kaikkia välttämättömiä aminohappoja.Jani Kaaro: Lihaa on hankala korvata. Tiede 6/2022.Sivut 8-9. Esimerkiksi riisiproteiinikonsentraatin sisältämän proteiinin biologinen vastaavuus on vain noin 40 prosenttia eläinproteiiniin verrattuna. Herneistä valmistetun vastaavan tuotteen vastaavuus on 86 prosenttia. Bakteeri- ja maitopohjaisilla proteiineilla päästään lihaproteiinin tasolle. Lihankorvikkeiden proteiineista pilkkoutuneet peptidit liukenevat myös huonommin veteen eivätkä imeydy siten soluihin yhtä hyvin kuin koostumukseltaan ja rakenteeltaan samanlaiset eläinperäiset peptidit. == Terveysvaikutukset == Vuonna 2024 julkaistussa brittitutkimuksessa havaittiin, että keinolihaa käyttävillä kasvissyöjillä esiintyi 42 prosenttia enemmän masennusta kuin muilla kasvissyöjillä. Heillä oli myös korkeampi verenpaine, heidän verestään löytyi enemmän tulehduksesta kielivää C-reaktiivista proteiinia (CRP) ja heidän veren rasva-arvonsa olivat huonommat. Muilla kasvissyöjillä esiintyi toisaalta 40 prosenttia enemmän ärtyvän suolen oireyhtymää. Ryhmien välillä ei havaittu eroja suolan, sokerin ja tyydyttyneen rasvan saannissa. == Lähteet == Luokka:Vegetarismi
Vasemmisto (Slovenia)

Vasemmisto (sloveeniksi Levica) on slovenialainen vasemmistolainen puolue.http://www.parties-and-elections.eu/slovenia.html Vasemmisto syntyi alun perin itsenäisten vasemmistopuolueiden vaaliliittona vuonna 2014. Puolueena Vasemmisto perustettiin 24. kesäkuuta 2017. Puolueen puheenjohtaja on Luka Mesec. == Lähteet == Luokka:Slovenian puolueet Luokka:Euroopan vasemmistopuolue
O Jin-u

O Jin-u (; 1917 Etelä-Hamgyeong – 1995) oli pohjoiskorealainen poliitikko ja marsalkka.O JIN-U Wilson Center Digital Archive O taisteli Kim Il-sungin sissitoverina japanilaisjoukkoja vastaan Mantšuriassa.Kai Myrberg: "Pohjois- Koreassa vain porsaat ovat onnellisia" (2021; s. 155) Hän palasi vuonna 1945 Korean niemimaalle ja palveli komentajana Korean sodassa. 1950-luvun valtataisteluiden ja puhdistusten jälkeen O eteni nopeasti sekä Korean työväenpuolueen että Pohjois-Korean armeijan riveissä. Vuonna 1970 hänestä tuli Korean työväenpuolueen keskuskomitean täysjäsen, ja vuonna 1980 hän sai nimityksen sekä puolueen politbyroon että keskussotilaskomission pysyväksi jäseneksi. Vuodesta 1976 kuolemaansa O toimi asevoimien ministerinä oltuaan aiemmin varaturvallisuusministerinä. Vuodesta 1972 hän toimi lisäksi Pohjois- Korean kansallisen puolustuskomission varapuhemiehenä. Vuonna 1985 O ylennettiin varamarsalkaksi (chasu) ja vuonna 1992 marsalkaksi. Hänen saamiinsa tunnustuksiin kuuluivat Tasavallan sankarin arvonimi (1968) ja Kim Il-sungin ritarikunnan ritarinarvo (1982). O palveli Kim Il-sungin hautajaiskomiteassa vuonna 1994. Hän kuoli itse seuraavana vuonna syöpään siihen Ranskassa saamastaan hoidosta huolimatta. O kirjoitti teoksia japanilaisjoukkojen vastaisten taisteluiden ajoista. == Suomennetut teokset == * == Lähteet == Luokka:Pohjoiskorealaiset poliitikot Luokka:Marsalkat Luokka:Vuonna 1917 syntyneet Luokka:Vuonna 1995 kuolleet
Ruotsin kielen kirosanat

Ruotsin kielet kirosanat ovat sanoja ja ilmauksia, jotka rikkovat kielen sosiaalisia normeja, minkä johdosta niiden katsotaan olevan kiellettyjä tai muuten epäsopivia. Nämä sanat liittyvät ihmiskehon eritteisiin, seksuaalisuuteen tai uskontoon. Niiden käyttö perustuu esimerkiksi jonkin asian korostamiseen niin positiivisessa kuin negatiivisessakin mielessä. Perinteisesti uskonnollisesta kontekstista tulevat kirosanat ovat olleet voimakkaampia kuin nykyään. Tämä johtuu uskonnon, tässä tapauksessa kristinuskon, vahvasta asemasta yhteiskunnassa. Nykyruotsissa sen sijaan sukupuoleen ja seksuaalisuuteen viittaavat kirosanat katsotaan karkeiksi.. Englannin kielen vaikutus on ollut havaittavissa myös ruotsinkielisessä ympäristössä ja englanninkieliset kirosanat (esimerkiksi fuck, bitch ja shit) ovat yleisessä käytössä. Suomenruotsalaisten keskuudessa myös suomenkielisillä kirosanoilla on jo jonkin aikaa ollut vahva asema, sillä ne koetaan varsinkin Etelä-Suomessa voimakkaammiksi kuin ruotsinkieliset kirosanat. == Yleisimpiä kirosanoja == === Sjutton ja attan === Attan on lukusanan kahdeksantoista kirjoitusmuoto. Lukusana liitettiin vahvasti viikinkien Odin-jumalaan, minkä johdosta se sai merkityksen kirosanana kristittyjen keskuudessa. Sjutton, eli seitsemäntoista, on lievä. Interjektiona sana voi esiintyä myös muodossa va sjutton? Sjutton-kirosana on todennäköisesti saanut alkunsa siitä, että sitä käyttämällä on pyritty välttelemään attanin käyttöä. === Herregud === Herregud kääntyy suomeksi herran jumala. === Fitta === Fitta kääntyy usein muotoon vittu. Sillä voidaan tosin viitata myös siittimeen (mulkku). Suomenruotsissa fitta, ja siitä johdettu adjektiivi fittig, on yksi tyypillisimmistä kirosanoista, kun taas Ruotsissa sen katsotaan olevan paljon karkeampi. === Helvete === Sana helvete tulee helvettiä tarkoittavasta sanasta eikä sen käyttö juurikaan eroa suomesta. === Satan === Satan tarkoittaa paholaista, mutta lienee suomalaista vastinettaan lievempi. === Skit === Skit on perusmerkitykseltään uloste. Sana ei ole yksinkertaisesti vain käännös englannin sanasta shit, vaan molemmat tulevat indoeurooppalaisesta kantakielestä. Sitä voidaan käyttää myös täysin positiivisissa yhteyksissä vahvistavana sanana kuten vaikka "skitbra idé!" (tosi hyvä idea). === Jävla === Jävla on adjektiivi ja tulee sanasta djävul (paholainen). Sitä käytetään kirosanana tiettävästi ensimmäistä kertaa vuonna 1507 piispa Hemming Gadhin lähettämässä kirjeessä. == Lähteet == Luokka:Kirosanat kirosanat
Tõnu Viik

Tõnu Viik (s. 12. heinäkuuta 1968 Jõhvi) on virolainen filosofian professori ja toukokuusta 2021 lähtien Tallinnan yliopiston rehtori. ==Elämä ja ura== Viik on syntynyt vuonna 1968. Vuosina 1986–93 hän opiskeli Moskovan valtionyliopistossa filosofiaa. Tohtoriksi hän väitteli yhdysvaltalaisessa Emory Universityssä vuonna 2003 aiheenaan Hegelin kulttuurifenomenologia. Viik on toiminut Viron Humanistisen Instituutin rehtorina ja Tallinnan yliopiston humanististen tieteiden instituutin johtajana. Helmikuussa 2021 hänet valittiin Tallinnan yliopiston rehtoriksi, ja hän astui virkaansa toukokuussa 2021. ==Lähteet== Luokka:Vuonna 1968 syntyneet Luokka:Viron yliopistojen professorit Luokka:Rehtorit Luokka:Elävät henkilöt
Raunion rautatieasema

Raunion rautatieasema () on rautatieliikennepaikka Seinäjoki–Oulu-rataosalla Kauhavalla. Rauniossa ei ole henkilö- tai tavaraliikennettä ja sitä käytetään junakohtauspaikkana. == Lähteet == Luokka:Kauhavan rautatieliikennepaikat
Jääkiekon maailmanmestaruuskilpailut 2021 – Lohko A

Jääkiekon maailmanmestaruuskilpailujen 2021 A-lohkossa pelasivat Venäjä, Ruotsi, Tšekki, Sveitsi, Slovakia, Tanska, Valko-Venäjä ja Iso-Britannia. __NOTOC__ == Sarjataulukko == Lohko A == Ottelut == :Mainitut kellonajat ovat paikallista aikaa (UTC+2). ===ROC vs. Tšekki=== ===Valko-Venäjä vs. Slovakia=== ===Tanska vs. Ruotsi=== ===Iso-Britannia vs. ROC=== ===Tšekki vs. Sveitsi=== ===Iso-Britannia vs. Slovakia=== ===Ruotsi vs. Valko- Venäjä=== ===Tanska vs. Sveitsi=== ===Slovakia vs. ROC=== ===Tšekki vs. Valko-Venäjä=== ===Iso-Britannia vs. Tanska=== ===Sveitsi vs. Ruotsi=== ===ROC vs. Tanska=== ===Valko-Venäjä vs. Iso-Britannia=== ===Sveitsi vs. Slovakia=== ===Ruotsi vs. Tšekki=== ===Ruotsi vs. Iso-Britannia=== ===Tanska vs. Valko-Venäjä=== ===Tšekki vs. Iso-Britannia=== ===Sveitsi vs. ROC=== ===Slovakia vs. Tanska=== ===Valko-Venäjä vs. Sveitsi=== ===Ruotsi vs. Slovakia=== ===Tšekki vs. Tanska=== ===ROC vs. Ruotsi=== ===Sveitsi vs. Iso-Britannia=== ===Slovakia vs. Tšekki=== ===ROC vs. Valko-Venäjä=== ==Lähteet==
Anna Pasiarová

Anna Pasiarová-Gajancová (o.s. Pasiarová, s. 18. joulukuuta 1949 Tatranská Matliare, Tšekkoslovakia) on slovakialainen maastohiihtäjä, joka aktiiviurallaan edusti Tšekkoslovakiaa. Hän edusti CH Štrbské Pleso -seuraa. Hän on pituudeltaan 165 cm. Pasiarová sijoittui 1976 Innsbruckin olympialaisissa 10 kilometrillä 13:nneksi, 5 kilometrillä 15:nneksi ja viestissä kuudenneksi. Oslon MM-kilpailuissa 1982 hän oli 5 kilometrillä kuudes ja 10 kilometrillä kahdeksas. Sarajevon olympialaisissa 1984 hän sijoittui 20 kilometrillä 16:nneksi ja 10 kilometrillä 27:nneksi. Pasiarová sijoittui maailmancupin osakilpailussa toiseksi Reit im Winklin 5 kilometrilä ja Autransin 10 kilometrillä joulukuussa 1983 sekä kolmanneksi Klingenthalin 10 kilometrillä tammikuussa 1982 ja Oslon 20 kilometrillä maaliskuussa 1983. Kymmenen parhaan joukkoon hän sijoittui kaikkiaan 13 kertaa. Maailmancupin kokonaiskilpailussa hän oli kuudes kaudella 1981–1982 ja yhdeksäs kaudella 1982–1983. == Lähteet == Luokka:Tšekkoslovakialaiset maastohiihtäjät Luokka:Vuonna 1949 syntyneet Luokka:Elävät henkilöt
Marlin Briscoe

Marlin Oliver Briscoe (10. syyskuuta 1945 Omaha – 27. kesäkuuta 2022) oli yhdysvaltalainen amerikkalaisen jalkapallon pelaaja. Hänen pelipaikkansa oli pelinrakentaja ja laitahyökkääjä. Briscoe tunnetaan erityisesti siitä, että hän oli AFL:n historian ensimmäinen tummaihoinen aloittava pelinrakentaja. Briscoe varattiin vuoden 1968 varaustilaisuuden 14. kieroksella 357. pelaajana. Hänet varasi Denver Broncos. Hän pelasi ensimmäisellä kaudella Broncosissa 11 ottelua, joista aloitti viisi. Hän heitti 1589 jaardia heittäen 14 touchdownia ja 13 syötönkatkoa. Hän siirtyi kaudelle 1969 pelaamaan Buffalo Billsiin, jossa hän pelasi laitahyökkääjänä. Hän pelasi Buffalossa kolme kautta, joista vuoden 1970 jälkeen hänet valittiin Pro Bowliin. Parhaimmalla kaudella hän vastaanotti 1036 jaardia ja teki kahdeksan maalia. Vuonna 1972 Briscoe siirtyi Miami Dolphinsiin, jossa hän jatkoi laitahyökkääjänä. Briscoe voitti Dolphinsissa kaksi Super Bowlia (VII, VIII). Vuonna 1975 Briscoe edusti sekä Detroit Lionsia että San Diego Chargersia. Viimeisen kautensa 1976 hän pelasi New England Patriotsissa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1945 syntyneet Luokka:Vuonna 2022 kuolleet
Jan Lindvall

Jan Petter Lindvall (s. 18. maaliskuuta 1950 Kåfjord) on norjalainen maastohiihtäjä. Hän edusti aktiiviurallaan Nordreisa IL -seuraa, ja on pituudeltaan 182 cm. Lindvall sijoittui 1982 Oslon MM-kilpailuissa 50 kilometrillä 11:nneksi. Sarajevon olympialaisissa 1984 hän oli 50 kilometrillä viides, 30 kilometrillä kolmastoista ja Norjan viestijoukkueen jäsenenä neljäs. Lindvall voitti maailmancupin osakilpailun Kavgolovon 50 kilometrillä helmikuussa 1983. Lisäksi hän sijoittui toiseksi Lahden 50 kilometrillä maaliskuussa 1982 sekä kolmanneksi Falunin 30 kilometrillä helmikuussa 1983 ja 1984. Kymmenen parhaan joukkoon hän sijoittui kaikkiaan yhdeksän kertaa. Maailmancupin kokonaiskilpailussa hän oli neljäs kaudella 1982–1983 ja kymmenes kaudella 1983–1984. == Lähteet == Luokka:Norjalaiset maastohiihtäjät Luokka:Vuonna 1950 syntyneet Luokka:Elävät henkilöt
Karl Rafreider

Karl Rafreider (6. maaliskuuta 1917 – 14. tammikuuta 2003) oli itävaltalainen maastohiihtäjä, joka aktiiviurallaan edusti TS Innsbruck -seuraa. Rafreider sijoittui 1948 Sankt Moritzin olympialaisissa 18 kilometrillä 28:nneksi ja 4 × 10 kilometrin viestissä neljänneksi. Oslossa 1952 hän kuului viidenneksi sijoittuneeseen Itävallan viestijoukkueeseen. Cortina d'Ampezzon olympialaisissa 1956 hän oli 15 kilometrillä 35:s ja viestissä yhdestoista. == Lähteet == Luokka:Itävaltalaiset maastohiihtäjät Luokka:Vuonna 1917 syntyneet Luokka:Vuonna 2003 kuolleet
Erling Evensen

Erling Evensen (29. huhtikuuta 1914 Mesnali, Ringsaker – 31. heinäkuuta 1998 Ringsaker) oli norjalainen maastohiihtäjä. Hän edusti Mesnalien Skilag -seuraa. Evensen hiihti avausosuuden Norjan viestijoukkueessa, joka saavutti pronssia Sankt Moritzin olympialaisissa 1948. Samojen kisojen 18 kilometrillä hän sijoittui 15:nneksi. Evensen oli murtautunut varsinkin norjalaisen hiihtoyleisön tietoisuuteen vuonna 1939. Hän voitti Norjan-mestaruuden 30 kilometrillä 1940 sekä 17 kilometrilä ja 3 × 10 kilometrin viestissä 1947. Evensen teki elämäntyönään maa- ja metsätaloustöitä. == Lähteet == Luokka:Norjalaiset maastohiihtäjät Luokka:Norjalaiset olympiamitalistit Luokka:Vuonna 1914 syntyneet Luokka:Vuonna 1998 kuolleet
CE Carroi

Club Esportiu Carroi on andorralainen jalkapalloseura Andorra la Vellan kaupungista. Seura pelasi kaudella 2020–21 Andorran korkeimmalla sarjatasolla Primera Divisióssa. Carroi on perustettu vuonna 2014 ja se pelaa kotiottelunsa Camp de Futbol d'Aixovallissa. ==Lähteet== Luokka:Andorralaiset jalkapalloseurat
Reidar Nyborg

Reidar Nyborg (4. huhtikuuta 1923 Mesnali, Ringsaker – 30. huhtikuuta 1990 Ringsaker) oli norjalainen maastohiihtäjä. Hän edusti Mesnalien Skilag -seuraa. Nyborg hiihti kolmannen osuuden Norjan viestijoukkueessa, joka saavutti pronssia Sankt Moritzin olympialaisissa 1948. Samojen kisojen 18 kilometrillä hän sijoittui 17:nneksi. Nyborg voitti 1949 Norjan-mestaruuden 30 kilometrillä ja saavutti pronssia 50 kilometrillä. Holmenkollenin kisoissa hän sijoittui parhaimmillaan seitsemänneksi 1947. Nyborg teki elämäntyönsä metsurina. == Lähteet == Luokka:Norjalaiset maastohiihtäjät Luokka:Norjalaiset olympiamitalistit Luokka:Vuonna 1923 syntyneet Luokka:Vuonna 1990 kuolleet
SK Dynamo České Budějovice

Sportovní klub Dynamo České Budějovice on tšekkiläinen jalkapalloseura České Budějovicen kaupungista. Kaudella 2020–21 České Budějovice pelasi Tšekin korkeimmalla sarjatasolla Tšekin jalkapalloliigassa. Seura on perustettu vuonna 1905 ja se pelaa kotiottelunsa Fotbalový stadion Střelecký ostrovilla. Seura pelasi ensimmäiset vuosikymmenet alemmissa sarjoissa nousten ensimmäisen kerran pääsarjaan kaudelle 1947–48. České Budějovice on voittanut historiansa aikana kolmesti 2. korkeimman sarjan (2002, 2014, 2019). ==Lähteet== Luokka:Tšekkiläiset jalkapalloseurat Luokka:Etelä-Böömin lääni
Hanna Balabanova

Hanna Serhijivna Balabanova (, s. 10. joulukuuta 1969 Vinnytsja) on ukrainalainen ratameloja, olympiamitalisti ja Euroopan-mestari. Balabanova edusti Ukrainaa Atlantan kesäolympialaisissa 1996, Sydneyn kesäolympialaisissa 2000 ja Ateenan kesäolympialaisissa 2004. Atlantassa 1996 hän karsiutui 500 metrin kajakkikaksikossa välierissä parinaan Kateryna Jurtšenko. 500 metrin kajakkinelosessa hän karsiutui Ukrainan joukkueessa välierissä. Sydneyn olympialaisissa 2000 Balabanova kilpaili samoissa kilpailuissa, tällä kertaa hänen parinaan 500 metrin kajakkikaksikossa oli Natalija Feklisova. Ateenan olympialaisissa 2004 Balabanova saavutti pronssia Ukrainan joukkueessa 500 metrin kajakkinelosessa. Balabanova saavutti kaksi Euroopan-mestaruutta, 1 000 metrin kajakkinelosessa Milanossa 2001 ja 500 metrin kajakkinelosessa Poznańissa 2004. Hän voitti myös MM-pronssia 1 000 metrin kajakkinelosessa Poznańissa 2001. == Lähteet == Luokka:Ukrainalaiset melojat Luokka:Ukrainalaiset olympiamitalistit Luokka:Vuonna 1969 syntyneet Luokka:Elävät henkilöt